PATVIRTINTA

 Molėtų rajono savivaldybės administracijos

 direktoriaus 2018 m. spalio 24 d.

 įsakymu Nr. B7-73

BENDROJO SKYRIAUS VAIRUOTOJO PAREIGYBĖS APRAŠYMAS

I SKYRIUS

PAREIGYBĖ

1. Bendrojo skyriaus vairuotojas. Grupė – kvalifikuoti darbuotojai.

2. Pareigybės lygis – C.

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialiuosius reikalavimus:

3.1 turėti vairuotojo pažymėjimą, suteikiantį teisę vairuoti B kategorijos transporto priemones;

3.2 turėti galiojančią vairuotojo sveikatos patikrinimo medicininę pažymą, leidžiančią vairuoti transporto priemonę;

3.3.turėti ne žemesnį kaip vidurinį išsilavinimą ir įgytą profesinę kvalifikaciją;

3.4. turėti ne mažesnį kaip 3 metų darbo stažą, naudojant vairuotojo pažymėjimą profesiniams tikslams;

3.5. išmanyti saugos darbe, priešgaisrinės saugos bei aplinkos apsaugos reikalavimus;

3.6. žinoti ir mokėti taikyti pirmosios medicininės pagalbos suteikimo nukentėjusiam būdus ir priemones.

III SKYRIUS

ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:

4.1. pagal kompetenciją atsako už Darbų saugos, Priešgaisrinės saugos ir Vidaus darbo tvarkos taisyklių reikalavimų vykdymą;

4.2. pildo kelionės lapus ir juos pateikia Buhalterinės apskaitos skyriui;

4.3. atsako už keleivių saugų pervežimą nustatytu maršrutu;

4.4. apie darbo metu pastebėtus tarnybinio lengvojo automobilio gedimus praneša Bendrojo skyriaus ūkvedžiui, atsakingam už automobilių transporto ūkį. Nevažiuoja techniškai netvarkingu automobiliu;

4.5. prieš pastatant transporto priemonę po darbo dienos, atlieka reikiamą apžiūrą, būtinus techninio aptarnavimo darbus;

4.6. saugiai ir racionaliai naudoja degalus, tepalus, kitas jam perduotas materialines vertybes;

4.7. vairuodamas automobilį nuolat stebi kontrolės matavimo prietaisų ir automobilio mechanizmų darbą, bendrą transporto priemonės būklę, o atsiradus pažeidimams ar gedimams, imasi visų reikiamų priemonių jiems pašalinti;

4.8. užduočiai vykdyti išvažiuoja tik švariu ir techniškai tvarkingu priskirtu automobiliu (atitinkančiu Eismo taisyklių reikalavimus);

4.9. vykdo kitus Bendrojo skyriaus vedėjo ir ūkvedžio nenuolatinio pobūdžio pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_